A Párbeszéd Magyarországért párt  
PÁLYÁZATOT HIRDET  
közpolitikai gyakornoki státusz betöltésére

A program célja

A program célja, hogy a résztvevő megismerje a Párbeszéd Magyarországért párt közpolitikai stábjának működését, felépítését és segítse munkájukat.

A kiválasztott gyakornok a program teljes ideje alatt szakmai mentorálásban részesül; rendszeres, nyomonkövethető értékelést kap munkájáról; mentorai a fejlődésében segítik.

A gyakornok feladatai

- Parlamenti tevékenységekkel kapcsolatos feladatok támogatása

- Kabinetekkel kapcsolatos feladatok támogatása

- Közpolitikai stáb adminisztratív ügyeinek intézése

- Közpolitikai igazgató – és koordinátor munkájának segítése

- A közpolitikai elemzői stáb segítése a kampányhoz szükséges háttéranyagok készítésében

A gyakornok lehetőségei

- betekintést nyer a párt és a képviselői csoport működésébe,

- nagy létszámú szervezet menedzselésében gyakorlati ismereteket szerez,

- kommunikációs, szervezői képességek fejlesztése,

- project management, task force management, time management terén gyakorlat szerzése,

- megismeri a politikai kampányok előkészítésének folyamatát.

Gyakornoki idő

Jelen kiírás alapján a gyakornoki idő három hónapra szól. Heti mintegy 15 óra elfoglaltságot jelent, a munkavégzés ideje alatt a kiválasztottnak meghatározott idejű szabadság jár.

A munkavégzés helye

PM országos iroda, Parlament, külső helyszínek.

Pályázati feltételek

- a pályázónak aktív hallgatói jogviszonnyal kell rendelkeznie valamely felsőoktatási intézményben,

- legalább két befejezett szemeszterrel kell rendelkeznie,

- a munkavégzés előre megbeszélt időkeretben történik,

Egyéb elvárt készségek:

- kiváló írásbeli és szóbeli kifejezőképesség,

- empátia, kommunikációs képességek,

- terhelhetőség, stressztűrőképesség, rugalmasság, nyitottság, megbízhatóság.

A pályázathoz csatolni kell:

- önéletrajz

- rövid motivációs levél

- hallgatói jogviszonyról szóló igazolás,

A pályázat benyújtásának határideje: folyamatosan

A pályázatok benyújtásának módja:

A pályázatokat (önéletrajz, motivációs levél, hallgatói jogviszonyról szóló igazolás) elektronikus úton juttassák Kovács Márton részére a gyakornok@parbeszedmagyarorszagert.hu címre. A tárgyban tüntessék fel, hogy „jelentkezés közpolitikai gyakornoki státuszra”.

A pályázati feltételeknek leginkább megfelelő jelöltek szóbeli meghallgatására a benyújtást követően kerülhet sor, amelyről külön értesítést küldünk.

A pályázatok elbírálásának eredményéről minden pályázó értesítést kap.